Voľby do Národného zhromaždenia 1954

Voľby do Národného zhromaždenia sa konali dňa 28. novembra 1954. Bolo v nich zvolených 368 poslancov najvyššieho zákonodarného zboru Česko-Slovenska.

 Profil zvolených poslancov 
Z celkových 368 poslancov bolo 63 žien a 305 mužov. Profesne bolo zvolených 95 robotníkov, 70 roľníkov, 21 vojakov a 182 predstaviteľov inteligencie, pracovníkov straníckych, kultúrnych a masových organizácií a iných profesií. Medzi poslancami bolo 24 predsedov JRD a traja predsedovia štátnych majetkov. Národnostne bolo v Národnom zhromaždení 253 poslancov národnosti českej, 98 slovenskej, 9 maďarskej, 3 ukrajinskej, 3 nemeckej a 2 poslanci poľskej národnosti. Podľa vekovej štruktúry bolo 56 poslancov vo veku 21-30 rokov, 136 poslancov vo veku 31-40 rokov, 111 poslancov bolo vo veku 41-50, 49 poslancov vo veku 51-60 a 16 poslancov bolo starších ako 60 rokov.

 Výsledky 
 Strana Hlasy % Mandáty % Národný front Čechov a Slovákov 8 494 102 97,89 368 100,00 Biele lístky 182 928 2,11 - - Platné hlasy 8 677 030 99,60  Neplatné hlasy 34 688 0,40 Celkom 8 711 718 100,00 368 100,00

 Referencie 

 Externé odkazy 
 BELKO, Marián: Vývoj volebního systému v českých zemích od roku 1848, in: CHYTILEK, Roman - ŠEDO, Jakub (eds.): Volební systémy, Mezinárodní politologický ústav Masarykovy univerzity, Brno 2004, str. 187.
 Spoločná česko-slovenská digitálna parlamentná knižnica

Kategória:Voľby v Česko-Slovensku
Kategória:1954 v Česko-Slovensku